CELEX: 62008CN0473
Language: mt
Date: 2008-11-05 00:00:00
Title: Kawża C-473/08: Talba għal deċiżjoni preliminari mressqa mis-Sächsisches Finanzgericht (il-Ġermanja) fil- 5 ta' Novembru 2008 — Ingenieurbüro Eulitz GbR Thomas und Marion Eulitz vs Finanzamt Dresden I

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/26
            
         Talba għal deċiżjoni preliminari mressqa mis-Sächsisches Finanzgericht (il-Ġermanja) fil-5 ta' Novembru 2008 — Ingenieurbüro Eulitz GbR Thomas und Marion Eulitz vs Finanzamt Dresden I
   (Kawża C-473/08)
   (2009/C 44/43)
   Lingwa tal-kawża: Il-Ġermaniż
   Qorti tar-rinviju
   Sächsisches Finanzgericht
   Partijiet fil-kawża prinċipali
   
      Rikorrenti: Ingenieurbüro Eulitz GbR Thomas und Marion Eulitz
   
      Konvenuta: Finanzamt Dresden I
   Domandi preliminari
   
               1)
            
            
               Is-servizzi mogħtija, bħala għalliem u eżaminatur, minn inġinier iggradwat f'istitut edukattiv stabbilit bħala assoċjazzjoni rregolata mid-dritt privat, fi ħdan korsijiet li jintemmu b'eżami u li l-parteċipanti fihom diġà jkollhom, għall-inqas, kwalifiki ta' perit jew inġinier miksubin minn stabbiliment universitarju jew stabbiliment ekwivalenti, jikkostitwixxu “edukazzjoni ta' l-iskola jew ta' l-università” fis-sens tal-Artikolu 13A(1)(j) tad-Direttiva 77/388/KEE (1)?
            
         
               2)
            
            
               Persuna li tissodisfa r-rekwiżiti biex tkun għalliema li tgħallem “privatament” fis-sens tad-dispożizzjoni ċċitata fil-punt 1 hija eskluża minn din il-kategorija meta
               
                           —
                        
                        
                           titħallas (totalment jew parzjalment) għall-korsijiet tagħha anki jekk ebda parteċipant ma jkun irreġistra għall-kors ikkonċernat, iżda tkun diġà għamlet xi xogħol preparatorju, jew
                        
                     
                           —
                        
                        
                           tkun responsabbli biex, ripetutament u kontinwament, għal perijodu twil, tagħti s-servizzi inkwistjoni bħala għalliema u eżaminatriċi, jew
                        
                     
                           —
                        
                        
                           minbarra x-xogħol tagħha ta' tagħlim veru u proprju, tkun kisbet pożizzjoni importanti, fuq livell professjonali u/jew organizzattiv, meta mqabbla mal-għalliema l-oħra tal-kors inkwistjoni?
                        
                     
         Għandu jiġi kkunsidrat li teżisti tali esklużjoni meta jkun sodisfatt wieħed biss minn dawn il-kriterji, jew biss meta jkunu sodisfatti tnejn minnhom jew it-tlieta li huma?
   
      (1)  ĠU L 145, p. 1.